Passagertallene for juni er netop offentliggjort. Tallene tegner billedet af en måned med udfordringer for arrangører af ferierejser til sydligere himmelstrøg. - Vejret har virkelig været med os danskere i år; mild vinter, tidligt forår og vi har også allerede haft dejligt sommervejr. Desværre betyder det, at vores venner i charterbranchen har det ekstra hårdt, fordi vi ikke er så solhungrende, som ellers, siger Søren Svendsen, direktør i Aalborg Lufthavn. I alt rejste 137.285 passagerer til og fra Aalborg Lufthavn. Det er en stigning på 0,27% i forhold til juni 2014, hvor 136.921 passagerer strømmede i gennem terminalen. Udenrigstrafikken steg med 1,78 pct. i forhold til juni 2014. 31.453 passagerer fløj direkte til og fra udlandet mod 30.902 året før. Chartertrafikken viste et fald på 3,65 pct. 26.755 passagerer rejste på ferie i juni 2014 mod 27.768 i juni 2013. Indenrigstrafikken viser vækst. Her rejste 79.077 passagerer i juni 2014, og det giver en stigning på 1,06 pct. Året havde lufthavnen 78.251 indenrigspassagerer. - Juni måned blev den næststørste i Aalborg Lufthavns historie, og charterbureauernes svære betingelser taget i betragtning er juni 2014 er mere end godkendt, slutter lufthavnsdirektøren.

Referat:
Indenrigstrafikken og udenrigstrafikken i Aalborg Lufthavn viser vækst, mens charterbranchen har haft en svær start på sæsonen, på grund af det gode vejr i foråret og forsommeren.